Hierdie is die tweede boek in die "Stories uit die Riemland" reeks en volg in die selfde trant as die bekende "Gees van die Labrador". Dieselfde plaasgemeenskap in die Oos-Vrystaat het 'n paar van die ouer gesigte verloor en heelwat nuwe karakters het hulle opwagting gemaak. Die storie begin met 'n wittebroodsreis deur Suid-Rhodesie en volg dan die wel en wee van die mense van die Riemland.
Vier plase en vier families, naby mekaar op Rooiberg in die skilderagtige Waterberge, beinvloed mekaar se lewens elke dag. Nie alles verloop altyd na plan nie en die ouer geslag is dikwels verstom oor wat die jong mense aanvang. Op hulle beurt pak 'n familie die lang pad na Suidwes toe aan en ervaar die prag en gasvryheid van die dorre streek. Maar die vraag bly staan, gaan daar 'n erfgenaam wees?
Martie Linde het 'n ongewone kinderlewe gehad en uiteindelik saam met haar oupa op 'n plaas in die Waterberge groot geword. Haar “normale lewe” in die stad word onderbreek deur 'n onverwagse oproep van die plaas af. Haar oupa se buurman begin iets wat so byna haar lewe kos. Nie eers in haar wildste drome sou sy kon raai wat in die volgende paar dae met haar gaan gebeur nie.
Die wêreld noord van die Soutpansberg is 'n harde wêreld en net die taaistes onder ons kan daar oorleef. Die mense van Diepkloof is van die taai soort wat winter en somer die elemente en die omgewing trotseer. Net soos die reuse kremetartbome op die plaas lê hulle wortels al lank en diep in die harde grond van die plaas.